549 



ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


■ ΑΘΗΝΑ 

14 ΦΕΒΡΟΥΑΡΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

69 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πολιτογράφηση του αλλοδαπού ΚΑΝΑΖΕ Γασσάν του Ραφήκ και 
άλλων έξι (6) προσώπων... '. . 1 

Παράταση ισχύος, συμπλήρωση· και τροποποίηση της απόφασης 
ϊπ. Οικονομικών 1083419/1065/20.11.1990. 2 

Κανονισμός Εσωτερικής Υπηρεσίας του Ειρηνοδικείου - Πταισμα¬ 
τοδικείου Δεσκάτης... .. 3 

Κατάργηση της μεταλλειοκτησίας με αριθμό παραχώρησης μεταλ¬ 
λείου 374 του Νομού Φθιώτιδας, μεταλλεύματος σιδηρονικε- 
λίου. ..... Λ ....:. 4 

Κατάργηση της μεταλλειοκτησίας με αριθμό παραχώρησης μεταλ¬ 
λείου 16 του Νομού Ροδόπης, μεταλλεύματος σιδήρου. 5 

Κατάργηση της μεταλλειοκτησίας με αριθμό παραχώρησης μεταλ¬ 
λείου 13 του Νομού Ροδόπης, μεταλλεύματος σιδήρου ..... 6 

Κατάργηση των μεταλλειοκτησιών με αριθμούς παραχωρήσεων με¬ 
ταλλείων 24, 27 και 31 του Νομού Πέλλας,, μεταλλευμάτων 
χρωμίτου - Τάλκου και αμιάντου . . . .'. 7 

Κατάργηση της μεταλλειοκτησίας με αριθμό οριστικής παραχώρη¬ 
σης 25 του Νομού Πέλλης, μεταλλεύματος αμιάντου . 8 

Σύσταση ίδιου Νομικού Προσώπου με την επωνυμία «Σχολική Επι¬ 
τροπή Νηπιαγωγείου Κοινότητας Τρικορύφου» Ν. Θεσπρω¬ 
τίας ...'. 9 . 

Σύσταση ίδιου Νομικού Προσώπου στην Κοινότητα Αγ. Αναργύρων 
του Νομού Λάρισας με το όνομα «Σχολική Επιτροπή Δημοσίων 
Σχολείων Αγίων Αναργύρων (Νηπιαγωγείου, Δημοτικού και 
Γυμνασίου)».; . . ". . ..10 

Έγκριση ίδρυσης'εκτροφείου πτερωτών θηραμάτων σε μη Δημόσια 
έκταση στην θέση Ακιντζιλάρ περιφέρειας Κοινότητας Ερασμίου 
Ν. Ξάνθης.... . ;.11. 

Ανασυγκρότηση πρωτοβάθμιας και δευτεροβάθμιας επιτροπής 
ελέγχου σταυλισμών και επιχειρήσεων επεξεργασίας ζωικών 
προϊόντων Ν. Πιερίας...12 

Μερική ανάκληση της 31256/10.7.57 απόφασης Νομ. Σερρών 
«περί μεταβίβασης κυριότητας»·....13 

Σύσταση θέσης κλάδου ΔΕ 14 Ελεγκτών Εσόδων - Εξόδων Ο.Τ.Α. 
στη ΔΟΥ Αρναίας Ν. Χαλκιδικής .14 


Διορθώσεις σφαλμάτων 

Διόρθωση σφαλμάτων στην αριθ. 4222.1/2/90/30.11.90 κοινή 


υπουργική απόφαση ...15 

Διόρθωση σφαλμάτων στην αριθ. 4221.9/22/90/21.12.90 κοινή 
υπουργική απόφαση .. . . . 16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(!) 

Πολιτογράφηση του αλλοδαπού ΚΑΝΑΖΕ Γασσάν του Ραφήκ και άλ¬ 
λων έξι (6) προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 71153/90/28.1.1991 απόφαση του Υφυπουργού 
Εσωτερικών έγινε δεκτή η από 5.12.1983 αίτηση πολιτογράφησης του 
αλλογενούς ΚΑΝΑΖΕ Γασσάν του Ραφήκ, για απόκτηση της Ελληνι¬ 
κής Ιθαγένειας. 

Με την αριθ. 84220/90 όμοια με την ίδια παραπάνω χρονολογία 
έγινε δεκτή η από 7.9.1989 αίτηση, πολιτογράφησης του ομογενούς 
αλλοδαπού ΣΤΡΙΓΚΟΥ Στέφανου του Κων/νου, για απόκτηση της Ελ¬ 
ληνικής Ιθαγένειας. 

Με την αριθ. 85560/90 όμοια με την ίδια παραπάνω χρονολογία 
έγινε δεκτή η από 30.7.1986 αίτηση πολιτογράφησης του (αλλογενούς 
αλλοδαπής ΚΟΥΙΜΤΖΙΔΟΥ Λίλια συζ. Φωτίου, για απόκτηση της Ελ¬ 
ληνικής Ιθαγένειας. 

Με την αριθ. 84034/90 όμοια με την ίδιά παραπάνω χρονολογία 
έγινε δεκτή η από 4.1.1990 αίτηση πολιτογράφησης του ομογενούς 
αλλοδαπού Παπαμιχαήλ Αντωνίου του Παπαμιχαήλ, για απόκτηση 
της Ελληνικής Ιθαγένειας. 

Με την αριθ. 84455/90 όμοια με την ίδια παραπάνω χρονολογία 
έγινε δεκτή η από 21.4.1989 αίτηση πολιτογράφησης του οιλλογενούς 
αλλοδαπής ΜΠΑΡΕΛΙΕ Μαρία - Ερμιόνη του Νικολάου, για από¬ 
κτηση της Ελληνικής Ίθαγένέιας. 

Με την αριθ. 83998/90 όμοια με την ίδια παραπάνω χρονολογία 
έγινε δεκτή η από 8.8.1988 αίτηση πολιτογράφησης της ομογενούς 
αλλοδαπής ΓΕΩΡΓΑΛΛΙΔΗ Ειρήνης - Ελένης του Μενελάου, για 
απόκτηση της Ελληνικής Ιθαγένειας. 

Με την αριθ. 79927/90 όμοια με την ίδια παραπάνω χρονολογία 
έγινε δεκτή η από 7.11.1986 αίτηση πολιτογράφησης της αλλογενούς 
(αλλοδαπής ΧΑΡΑ Κρατιέλλας του Σάρλ, για απόκτηση της Ελληνικής 
Ιθαγένειας. 

■ Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

- -4 -... 

Αριθ. 10Ι1241/101/Α0013 (2) 

Παράταση ισχύος, συμπλήρωση και τροποποίηση της απόφασης Υπ. 

Οικονομικών 1083419/1065/20.11.1990. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψή:' 

1. Την απόφαση αριθ. 1083419/1065/20.11.1990 «Διευκολύν¬ 
σεις για τη ρύθμιση εκκρεμών υποθέσεων φορολογίας κεφαλαίου». 

2. Την ανάγκη παράτασης της ισχύος της απόφασης αυτής, αλλά και 
τη συμπλήρωση και τροποποίησή της, ώστε να δοθεί η δυνατότητα ρύθ- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μισης μεγαλύτερου αριθμού εκκρεμών φορολογικών υποθέσεων, απο¬ 
φασίζουμε: 

Συμπληρώνουμε, τροποποιούμε και παρατείνουμε την ισχύ της από¬ 
φασης 1083419/1065/20.11.1990, ως ακολούθως: 

1. Στην παράγραφο 1 του άρθρου 2 της απόφασης προστίθεται εδά¬ 
φιο δεύτερο, ως εξής: 

«Η ίδια ρύθμιση και για τις υποθέσεις, για τις οποίες, κατά την 
έναρξη ισχύος της απόφασης, είχε ολοκληρωθεί ο έλεγχος και είχε συ¬ 
νταχθεί και εγκριθεί, από τον προϊστάμενο της Δ.Ο.Υ. η οικεία έκθεση 
ελέγχου, έστω και αν δεν είχε εκδοθεί βάσει αυτής φύλλο ελέγχου ή είχε 
εκδοθεϊ φύλλο ελέγχου και δεν είχε καταχωρηθεί στο οικείο βιβλίο της 
Δ.Ο.Τ. Στην περίπτωση αυτή, οι υπόχρεοι μπορούν να αποδεχθούν την 
αξία της έκθεσης ή του φύλλου ελέγχου, μειωμένη κατά ποσοστό 30%. 

2. Στην παράγραφο 2 του άρθρου 2 της απόφασης προστίθεται δεύ¬ 
τερο εδάφιο, ως εξής: 

«Το ίδιο ισχύει και για τις υποθέσεις, για τις οποίες, κατά την έναρξη 
ισχύος της απόφασης, είχε ολοκληρωθεί ο έλεγχος και είχε συνταχθεί 
και εγκριθεί από τον προϊστάμενο της Δ.Ο.Τ. η οικεία έκθεση ελέγχου, 
έστω και αν δεν είχε συνταχθεί βάσει αυτής πράξη καταλογισμού του 
φόρου ή είχε συνταχθεί η σχετική πράξη καταλογισμού και δεν είχε κα- 
ταχωρισθεί στο οικείο βιβλίο της Δ.Ο.Τ. Στην περίπτωση αυτή, οι υπό¬ 
χρεοι μπορούν να αποδεχθούν την αξία της έκθεσης ελέγχου ή της πρά¬ 
ξης καταλογισμού του φόρου, μειωμένη κατά ποσοστό 40%. 

3. Στην παράγραφο 1 του άρθρου 3 προστίθεται εδάφιο, ως εξής: 

«Οι διατάξεις των προηγούμενων εδαφίων της παραγράφου αυτής 

εφαρμόζονται αναλόγως και σε υποθέσεις, για τις οποίες, κατά την 
έναρξη ισχύος της απόφασης, είχε ολοκληρωθεί ο έλεγχος και είχε συ¬ 
νταχθεί και υπογραφεί από τον προϊστάμενο της Δ.Ο.Τ. η οικεία έκθεση 
ελέγχου, έστω και αν δεν είχε συνταχθεί βάσει αυτής πράξη καταλογι¬ 
σμού του φόρου ή είχε συνταχθεί πράξη καταλογισμού και δεν είχε κα- 
ταχωρισθεί στο οικείο βιβλίο της Δ.Ο.Τ. Στην περίπτωση αυτή οι υπό¬ 
χρεοι μπορούν να αποδεχθούν την αξία της έκθεσης ελέγχου ή της πρά- 
ξης καταλογισμού του φόρου, μειωμένη κατά ποσοστό 30%. 

4. Στην απαλλαγή της παραγράφου 7 του άρθρου 1, της παραγρά¬ 
φου 6 του άρθρου 2 και της παραγράφου 3 του άρθρου 3 της απόφασης 
περιλαμβάνονται και οι κάθε είδους προσαυξήσεις. 

5. Η απόφαση αυτή, η οποία θα δημοσιευθεί στην Εφημερίδα της Κυ- 
βερνήσεως και θα κυρωθεί με νόμο, ισχύει από την έναρξη ισχύος της 
απόφασης 1083419/1065/20.11.1990, της οποίας η ισχύς παρα- 
τείνεται μέχρι και 29 Μαρτίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 31 Ιανουάριου Ϊ991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 6388 (3) 

Κανονισμός Εσωτερικής Υπηρεσίας του Ειρηνοδικείου - Πταισματοδι¬ 
κείου Δεσκάτης. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: ' 

1. Τις διατάξεις του άρθρου 17 του Ν. 1756/88 ΦΕΚ 35/26.2.88, 
όπως αντικαταστάθηκε από το άρθρο 5 του Ν. 1868/69 (ΦΕΚ 230/ 
10.10.89) τεύχος Α'. 

2. Το έγγραφο 3/9.1.1991 του Ειρηνοδικείου Δεσκάτης, αποφασί¬ 
ζουμε: 

■ Κυρώνουμε τον κανονισμό της εσωτερικής υπηρεσίας του Ειρηνοδι¬ 
κείου Δεσκάτης όπως καταρτίστηκε με την απόφαση 1/1991-της Ολο¬ 
μέλειας του Δικαστηρίου αυτού, η οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΕΙΡΗΝΟΔΙΚΕΙΟΥ - ΠΤΑΙΣΜΑΤΟΔΙΚΕΙΟΥ ΔΕΣΚΑΤΗΣ 

ΚΕΦΑΛΑΙΟ ΠΡΩΤΟ 
Άρθρο Ιο 

Α) Το Ειρηνοδικείο δικάζει τις Πολιτικές διαφορές και τις μικροδια- 
φορές που υπάγονται στην αρμοδιότητά του, πάντοτε στην έδρα (εκτός 
αν απαιτείται θεώρηση επιδίκου που τότε μεταβαίνει στον επίδικο), την 
τελευταία Πέμπτη κάθε μήνα. 


Στην παραπάνω έδρα του Δικαστηρίου συνεδριάζει εφ’ όσον έχουν 
προσδιοριστεί για εκδίκαση υποθέσεις. 

Η συνεδρίαση αρχίζει στις 10 η ώρα το πρωΐ. 

Β) Επίσης το Ειρηνοδικείο δικάζει και ασφαλιστικά μέτρα, σε οποια¬ 
δήποτε ημέρα και ώρα της εβδομάδος υπάρχει ανάγκη. Και τα ασφαλι¬ 
στικά μέτρα δικάζονται πάντοτε στην έδρα του Ειρηνοδικείου, εκτός αν 
προκόψει ανάγκη θεώρησης του επιδίκου. 

Στη σύνθεση του Δικαστηρίου τούτου, συμμετέχει ως Γραμματέας 
αυτού, η δικαστική υπάλληλος του Ειρηνοδικείου. 

Άρθρο 2ο. 

Το Πταισματοδικείο δικάζει τα πταίσματα που υπάγονται στην αρμο¬ 
διότητά του, εκτός από τα πταίσματα αρμοδιότητας Πλημμελειοδικείου 
και του Δικαστηρίου Ανηλίκων (αριθ. 112, 113 του Κ. Πολ/Δ.) ως 
ακολούθως: 

Όλα τα Πταίσματα (Κοινά - Αγροτικά - Δασικά) πάντοτε δικάζο¬ 
νται την ίδια ημέρα που είναι Πέμπτη αλλά σε ημερομηνία που προσδιο¬ 
ρίζονται από την Ειρηνοδίκη - Πταισματοδίκη μετά από συνεννόηση με 
τους αρμόδιους Δημοσίους Κατηγόρους και πάντοτε στην έδρα του Ει¬ 
ρηνοδικείου - Πταισματοδικείου. 

Το Δικαστήριο συνεδριάζει εφόσον έχουν προσδιοριστεί για εκδίκαση 
υποθέσεις. 

Η συνεδρίαση όλων των παραπάνω συνεδριάσεων αρχίζει στις 9.00 η 
ώρα το πρωΐ. 

Ως Γραμματέας στη σύνθεση του Δικαστηρίου συμμετέχει η Δικ. 
Γραφέας. 

ΜΕΤΑΒΑΤΙΚΟ ΜΟΝΟΜΕΛΕΣ ΠΛΗΜΜΕΛΕΙΟΔΙΚΕΙΟ 
ΠΡΩΤΟΔΙΚΕΙΟΥ ΓΡΕΒΕΝΩΝ 

Στην έδρα του Πταισματοδικείου Δεσκάτης συνεδριάζει Μεταβατικό 
Μονομελές Πλημμελειοδικείο του Πρωτοδικείου Γρεβενών, ημέρα Τε¬ 
τάρτη και ώρα 9.00 π.μ., σε ημερομηνία που καθορίζεται από την Ει¬ 
σαγγελία του Πρωτοδικείου Γρεβενών. 

Στη σύνθεση του Δικαστηρίου τούτου συμμετέχει ως Γραμματέας αυ¬ 
τού η Δικαστικός υπάλληλος του Ειρηνοδικείου - Πταισματοδικείου Δε¬ 
σκάτης. 

Την εκκαθάριση, είσπραξη και διαχείριση των απαληψίμων διενεργεί 
επίσης η ανωτέρω υπάλληλος του Ειρηνοδικείου - Πταισματοδικείου 
Δεσκάτης. 

Άρθρο 3ο. 

ΠΡΟΑΝΑΚΡΙΣΗ 

Ανάλογα με το αντικείμενο των προανακριτικών υποθέσεων και τον 
αριθμό εκκρεμότητας μπορεί να προσδιορίζει και διενεργεί προανάκριση 
οποιαδήποτε ημέρα της εβδομάδος. 

Άρθρο 4ο. 

Κατά το μήνα Αύγουστο δικάζει ποινικές υποθέσεις που εκδικάζονται 
με τη διαδικασία των άρθρων 417 - 427 του Κ.Π.Δ. (αυτόφορα κ.λπ.) 
και αιτήσεις που αφορούν καθορισμό συνολικής ποινής. ·>· 

ΚΕΦΑΛΑΙΟ ΔΕΥΤΕΡΟ 

Άρθρο 5ο. 

Η Γραμματεία του Ειρηνοδικείου - Πταισματοδικείου αποτελεί αυ¬ 
τοτελές γραφείο και όλη την εργασία την εκτελεί η Δικ. Υπάλληλος. 

Η Ειρηνοδίκης εκτελεί και καθήκοντα Πταισματοδίκη. 

Άρθρο 6ο 

Η ισχύς του κανονισμού αρχίζει από την επομένη ημέρα της έγκρισης 
ή τροποποίησής του από τον Υπουργό Δικαιοσύνης. 

Εγκρίθηκε, αποφασίσθηκε και εκδόθηκε στη Δέσκάτη στις 31 Δεκεμ¬ 
βρίου 1990. 

Η Ειρην/κης - Πταισμ/δίκης Η Γραμματέας 

ΙΩΑΝΝΑ ΧΡΙΣΤΙΑΝΑ ΑΓΟΡΙΤΣΑ ΦΕΡΦΕΛΗ 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Ιανουάριου 1991 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Α8/Φ11/49/374/οικ,3104 (4) 

Κατάργηση της μεταλλειοκτησίας με αριθμό παραχώρησης μεταλλείου 
374 του Νομού Φθιώτιδας, μεταλλεύματος σιδηρονικελίου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: ... : 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.1985). 

β. Του Π.Δ. 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ/Α/19.9.1985). · : 

γ. Των άρθρων 125, 126 και 127 του Ν.Δ. 210/73 «περί Μεταλ¬ 
λευτικού Κώδικος» (ΦΕΚ 277/Α/5.10.73). 

2. Τη με αριθμό πρωτ. Δ-15/Φ19/12430/30.5.90 απόφαση του 
Υπουργού Βιομηχανίας, Ενέργειας και Τεχνολογίας «Μεταβίβαση της 
εξουσίας να υπογράφει «Με εντολή Υπουργού», ο Γενικός Γραμματέας 
του Υπουργείου Βιομηχανίας, Ενέργειας και Τεχνολογίας (ΦΕΚ 335/ 
Β/30.5.90). 

3. Τη με αριθ. πρωτ. Φ.10.49/374/13726/26.1.1987 απόφαση 
του Υπουργού Βιομηχανίας, Ενέργειας και Τεχνολογίας περί εκπτώ- 
σεως της «Εμπορικής - Μεταλλευτικής - Βιομηχανικής και Ναυτιλια¬ 
κής Ανώνυμης Εταιρείας Α.Ε.» από τα δικαιώματα μεταλλειοκτησίας 
στην παραχώρηση μεταλλείου με αριθμό 374 του Νομού Φθιώτιδας. . 

4. Το γεγονός, ότι η ανωτέρω με αριθμό πρωτ. Φ10.49/374/ 
13726/26.1:87 απόφαση του Υπουργού Βιομηχανίας Ενέργειας και 
Τεχνολογίας έχει καταστεί αμετάκλητη και ότι δεν ζητήθηκε μέσα στη 
νόμιμη προθεσμία από ενυπόθηκους δανειστές ή από άτομα που έχουν 
εμπράγματο δικαίωμα επί του ανωτέρω μεταλλείου, η δικαστική απαλ¬ 
λοτρίωση, αποφασίζουμε: 

1, Καταργούμε, όπως αναφέρεται στο σκεπτικό, τη μεταλλειοκτησία 

με αριθμό μεταλλείου 374 του Νομού Φθιώτιδας, που συστάθηκε σύμ¬ 
φωνα με το από 22.9.1976 Προεδρικό Διάταγμα· (ΦΕΚ 257/Α/ 
27.9.76). · 

2. Από τη δημοσίευση της απόφασης αυτής στην Εφημερίδα της Κυ- 
βερνήσεως, ο χώρος της, κατά τα ανωτέρω, μεταλλειοκτησίας καθίστα¬ 
ται ελεύθερος για νέα παραχώρηση κατά τη διαδικασία των διατάξεων 
των άρθρων 15 και μετά, του Ν.Δ. 210/73 «περί μεταλλευτικού κώδι¬ 
κος». 

Η απόφαση αυτή να δημοσιευθεί στην Εφημερίδα της Κύβερνήσεως, 
σύμφωνα με το άρθρο 126 του Ν.Δ. 210/73 «Περί Μεταλλευτικού 
Κώδικος» (ΦΕΚ 277/Α/5.10.1973) και να κοινοποιηθεί όπου απαι¬ 
τείται. 

Αθήνα, 31 Ιανουάριου 1991 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 

Αριθ. Α8/Φ11.45/16/2/οικ.3103 (5) 

Κατάργηση της μεταλλειοκτησίας με αριθμό παραχώρησης μεταλλείου 
16 του Νομού Ροδόπης, μεταλλεύματος σιδήρου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Γ · · I 

. Έχοντας υπόψη: 

1. Τις διατάξεις: 

α) Του Ν. Ί558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.1985). 

β. Του Π.Δ. 437/1985 «Καθορισμός κάι ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

γ. Των άρθρων 125, 126 και 12*7 του:Ν.Δ. 210/73 «περί Μεταλ¬ 
λευτικού Κώδικος» (ΦΕΚ 277/Α/5.10.73). 

2. Τη με αριθμό πρωτ. Δ-15/Φ19/12430/30.5.90 απόφαση του 
Υπουργού Βιομηχανίας, Ενέργειας και Τεχνολογίας «Μεταβίβαση της 
εξουσίας να υπογράφει «Με εντολή Υπουργού», ο Γενικός Γραμματέας 
του Υπουργείου Βιομηχανίας, Ενέργειας και Τεχνολογίας (ΦΕΚ 335/ 
Β/30.5.90). 

3. Τη με αριθ. ΔΙΜ Φ.10/45/16/14628/9.7.87 απόφαση του 


Υπουργού Βιομηχανίας, Ενέργειας και Τεχνολογίας «περί εκπτώσεως 
του Δημητρίου Θεοδωράτου από τα δικαιώματα μεταλλειοκτησίας στην 
παραχώρηση μεταλλείου με αριθ. 16 του Νομού Ροδόπης. 

4. Το γεγονός, ότι η ανωτέρω απόφαση του Υπουργού Βιομηχανίας, 
Ενέργειας και Τεχνολογίας με αριθμό ΔΙΜ/Φ10/45/16/14628/ 
9.7.87 κατέστη αμετάκλητη και δε ζητήθηκε εντός της νομίμου προθε¬ 
σμίας από ενυπόθηκους δανειστές ή από άτομα που έχουν εμπράγματο 
δικαίωμα στο ανωτέρω μεταλλείο, η δικαστική αυτού απαλλοτρί¬ 
ωση. 

5. Τη με αριθ. 8711/21.7.89 απόφαση του Υπουργού Βιομηχα¬ 
νίας, Ενέργειας και Τεχνολογίας, με την οποία κηρύχθηκε από το Δη¬ 
μόσιο ερευνητέα περιοχή στο Νομό Ροδόπης. 

'6. Το με αριθ. 11835/4.10.90/16.10.90 έγγραφο του ΙΓΜΕ, με 
το οποίο μας γνωστοποιεί ότι η οριστική παραχώρηση μεταλλείου με 
αριθμό 16 του Νομού Ροδόπης εμπίπτει στην ανωτέρω με την απόφαση 
με αριθ. 8711/21.7.89 κηρυχθείσα από το Δημόσιο ερευνητέα πε¬ 
ριοχή, αποφασίζουμε: 

1. Καταργούμε, όπως αναφέρεται στο σκεπτικό, τη μεταλλειοκτησία 
με αριθ. μεταλλείου 16 του Νομού Ροδόπης, που συστάθηκε σύμφωνα 
με το από 12.11.1980 Προεδρικό Διάταγμα (ΦΕΚ 266/Α/ 
20.11.80). 

2. Η απόφαση αυτή να δημοσιευθεί στην Εφημερίδα της Κυβερνή- 
σεως,.σύμφωνα με το άρθρο 126 παρ. 1 του Ν.Δ. 210/73 «Περί Με¬ 
ταλλευτικού Κώδικος» (ΦΕΚ 277/Α/5.10.1973) και να κοινοποιηθεί 
όπου απαιτείται. 

Αθήνα, 31 Ιανουάριου 1991 
Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 

- * - 

Αριθ. Α8/Φ11.45/13/1/ΟΙΚ.3102 · (6) 

Κατάργηση της μεταλλειοκτησίας με αριθμό παραχώρησης μεταλλείου 
13 του Νομού Ροδόπης, μεταλλεύματος σιδήρου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις:· ; 

α. Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.85). 

β. Τον Π.Δ. 437/85 «Καθορισμός και ανακατανομή των αρμοδιο¬ 
τήτων των Υπουργείων» (ΦΕΚ 157/Α/19.9.85). 

γ. Των άρθρων 125, 126 και 127 του Ν.Δ. 210/73 «Περί Μεταλ¬ 
λευτικού Κώδικος» (ΦΕΚ 277/Α/5.10.73). * 

2. Την με αριθ. Δ15/Φ19/12430/30.5.90 απόφαση του Υπουρ¬ 
γού Βιομηχανίας, Ενέργειας και Τεχνολογίας «Μεταβίβαση της εξου¬ 
σίας να υπογράφει «Με Εντολή Υπουργού» ο Γενικός Γραμματέας του 
Υπουργείου Βιομηχανίας, Ενέργειας και Τεχνολογίας» (ΦΕΚ 335/Β/ 
30.5.90). 

3. Την με αριθ. ΔΙΜ/Φ10/45/13/14629/9.7.87 απόφαση του 
Υπουργού Βιομηχανίας, Ενέργειας και Τεχνολογίας «Περί εκπτώσεως 
του Δημητρίου Θεοδωράτου από τα δικαιώματα μεταλλειοκτησίας στην 
παραχώρηση μεταλλείου με αριθ. 13 του Νομού Ροδόπης». 

■'’* 4. Το γεγονός ότι, η ανωτέρω απόφαση του Υπουργού Βιομηχανίας, 
Ενέργειας και Τεχνολογίας με αριθ. ΔΙΜ/Φ10/45/13/14629/ 
9.7.87 κατέστη αμετάκλητη και δε ζητήθηκε εντός της νομίμου προθε¬ 
σμίας από ενυπόθηκους δανειστές ή από άτομα που έχουν εμπράγματο 
δικαίωμά στο ανωτέρω μεταλλείο, ή δικαστική αυτού απαλλοτρί¬ 
ωση. :· · 

5. Την με αριθ. 8715/21.7.89 απόφαση του Υπουργού Βιομηχα¬ 
νίας, Ενέργειας και Τεχνολογίας, με την οποία κηρύχθηκε από το Δη¬ 
μόσιο ερευνητέα περιοχή στο Νομό Ροδόπης. ' 

6. Το με αριθ. 11835/4.10.90/16.10.90 έγγραφο,του ΙΓΜΕ, με 
το οποίο μας γνωστοποιεί ότι η οριστική παραχώρηση μεταλλείου με 
αριθμό 13 του Νομού Ροδόπης εμπίπτει στην ανωτέρω με την απόφαση 
με αρ. 8715/21.7.89 κηρυχθείσα από το Δημόσιο ερευνητέα περιοχή, 
αποφασίζουμε: 

1. Καταργούμε, όπως αναφέρεται στο σκεπτικό, τη μεταλλειοκτησία 
με αριθ. μεταλλείου 13 του Νομού Ροδόπης, που συστάθηκε σύμφωνα 
με το από 12.7.1977 Προεδρικό Διάταγμα (ΦΕΚ 203/Α/ 
22.7.77). 

2. Η απόφαση αυτή να δημοσιευθεί στην Εφημερίδα της Κυβερνή- 
σεως, σύμφωνα με το άρθρο 126, παρ. 1 του Ν.Δ. 210/73 «Περί Με- 
Μεταλλευτικού Κωδικός» (ΦΕΚ 277/Α/5.10.73) και να κοινοποιηθεί 
όπου απαιτείται. 

Αθήνα, 31 Ιανουάριου 1991 

Με Εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 

·. -- 

Αριθ. Α8/Φ11.41/24,27,31/οικ.3101 (7) 

Κατάργηση των μεταλλειοκτησιών με αριθμούς παραχωρήσεων μεταλ¬ 
λείων 24, 27 και 31 του Νομού Πέλλας, μεταλλευμάτων χρωμίτου 

- Τάλκου και αμιάντου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: · ι 

1. Τις διατάξεις: 

ο.: Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.85). 

β. Του Π.Δ. 437/85 «Καθορισμός και ανακατανομή των αρμοδιο¬ 
τήτων των Υπουργείων» (ΦΕΚ 157/Α/19.9.85). 

γ. Τις διατάξεις των άρθρων 125, 126 και 127 του Ν.Δ. 210/73 
«Περί Μεταλλευτικού Κωδικός» (ΦΕΚ 277/Α/5.10,73). 

2. Την με αριθ. πρωτ; Δ15/Φ.19/12430/30.5.90 απόφαση του 
Υπουργού Βιομηχανίας, Ενέργειας και Τεχνολογίας «Μεταβίβαση της 
εξουσίας να υπογράφει «Με την εντολή Υπουργού» ο Γενικός Γραμμα¬ 
τέας του Υπουργείου Βιομηχανίας. Ενέργειας και Τεχνολογίας» (ΦΕΚ 
335/Β/30.5.90). 

3. Την με αριθ. πρωτ. ΔΙΜ/Φ.10,41/24, 27, 31/7463/9.8.88 
απόφαση του.Υπουργού Βιομηχανίας, Ενέργειας και Τεχνολογίας 
«Περί εκπτώσεως του Ηλία Νικ. Ζαχαριάδη από τα δικαιώματα μεταλ- 
λειοκτησίας στις παραχωρήσεις μεταλλείων με αριθμούς 24, 27 και 31 
του Νομού Πέλλας». 

4. Το γεγονός ότι, η ανωτέρω απόφαση με αριθμό Πρωτ. ΔΙΜ/ 
Φ. 10.41/24, 27, 31/7463/9.8.88 του Υπουργού Βιομηχανίας, 
Ενέργειας και Τεχνολογίας κατέστη αμετάκλητη και δεν ζητήθηκε 
εντός της νομίμου προθεσμίας από ενυπόθηκους δανειστές ή από άτομα 
που έχουν εμπράγματο δικαίωμα στα παραπάνω μεταλλεία, ή δικα¬ 
στική αυτών απαλλοτρίωση. * 

5. Την με αριθμό πρωτ. 8716/21.7.89 απόφαση του Υπουργού 
Βιομηχανίας, Ενέργειας και Τεχνολογίας, με την οποία κηρύχθηκε από 
το Δημόσιο ερευνητέα περιοχή στο Νομό Πέλλας. 

6. Το με αριθμό πρωτ. 11835/4.10.90/16.10.90 έγγραφο’ του 
ΙΓΜΕ, με το οποίο μας γνωστοποιεί, ότι οι οριστικές παραχωρήσεις με¬ 
ταλλείων με αριθμούς 24, 27 και 31 του Νομού Πέλλας εμπίπτουν 
στην ανωτέρω με την απόφαση με αριθμό πρωτ. 8716/21.7.89’κηρυ- 
χθείσα από το Δημόσιο ερευνητέα περιοχή, αποφασίζουμε: 

' 1. Καταργούμε, όπως αναφέρεται στο σκεπτικό; τις μεταλλειοκτη- 
σίες με αριθμούς 24, 27 και 31 του Νομού Πέλλας που συατάθηκαν 
σύμφωνα με τα από 6.3:77 (ΦΕΚ 71/Α/10.3.77), 14.3.77 (ΦΕΚ 
86/Α/19.3.77) και 20:4.77 (ΦΕΚ 118/Α/29.4.77) αντίστοιχα, 
Προεδρικά Διατάγματα. : 

2. Η απόφαση αυτή να δημοσιευθεί στην Εφημερίδα της Κυβερνή- 
σεως, σύμφωνα με το άρθρο 126 παρ. 1 του Ν.Δ. 210/73 «Περί Με- 
Μεταλλευτικού Κώδικος» (ΦΕΚ 277/Α/5.10.73) και να κοινοποιηθεί 
όπου απαιτείται. * 

Αθήνα, 31 Ιανουάριου 1991 

Με Εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 


Αριθ. Δ8/Φ.11/41/25/οικ.3105 (8) 

Κατάργηση της μεταλλειοκτησίας με αριθμό οριστικής παραχώρησης 
25 του Νομού Πέλλης, μεταλλεύματος αμιάντου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

·, 1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.85). 

β. Του Π.Δ. 437/85 «Καθορισμός και ανακατανομή των αρμοδιο¬ 
τήτων των Υπουργείων» (ΦΕΚ 157/Α/19.9.85). 

γ. Των άρθρων 125, 126 και 127 του Ν.Δ. 210/73 «Περί Μεταλ¬ 
λευτικού Κώδικος» (ΦΕΚ ·277/Α/5.10.73). 

2. Την με αριθ. Δ15/Φ19/12430/30.5.90 απόφαση του Υπουρ¬ 
γού Βιομηχανίας, Ενέργειας και Τεχνολογίας «Μεταβίβαση της εξου¬ 
σίας να υπογράφει «Με Εντολή Υπουργού» ο Γενικός Γραμματέας του 
Υπουργείου Βιομηχανίας, Ενέργειας και Τεχνολογίας» (ΦΕΚ 335/Β/ 
30.5.90). 

3. Την με αριθ. ΔΙΜ.Φ.10.41/25/4286/1.7.85 απόφαση του 
Υπουργού Βιομηχανίας, Ενέργειας και Τεχνολογίας «Περί εκπτώσεως 
του Ηλία Ζαχαριάδη από τα δικαιώματα μεταλλειοκτησίας του στην 
παραχώρηση μεταλλείου με αριθ. 25 του Νομού Πέλλας». 

4. Το γεγονός ότι, η ανωτέρω με αριθμό πρωτ. ΔΙΜ./Φ10-41/25/ 
4286/1.7.85 απόφαση έχει καταστεί αμετάκλητη και ότι δεν ζητή¬ 
θηκε μέσα στην νόμιμη προθεσμία από ενυπόθηκους δανειστές ή από 
άτομα που έχουν εμπράγματο δικαίωμα επί του ανωτέρω μεταλλείου ή 
δικαστική αυτού απαλλοτρίωση, αποφασίζουμε: 

1. Καταργούμε, όπως αναφέρεται στο σκεπτικό, τη μεταλλειοκτησία 
με αριθ. παραχώρησης 25 του Νομού Πέλλας που συστάθηκε σύμφωνα 
με το από 5.3.1977 Προεδρικό Διάταγμα (ΦΕΚ.7- 
1/Α/10.3.1977). 

2. Από την δημοσίευση της απόφασης αυτής στην, Εφημερίδα της 
Κυβέρνησης, ο χώρος της κατά τα ανωτέρω μεταλλειοκτησίας καθί¬ 
σταται ελεύθερος για νέα παραχώρηση κατά την διαδικασία των διατά¬ 
ξεων των άρθρων 15 και μετά του Ν.Δ. 210/73 «Περί Μεταλλευτικού 
Κωδικός». 

3. Η απόφαση αυτή να δημοσιευθεί στην Εφημερίδα της Κυβερνή- 
σεως, σύμφωνα με το άρθρο 126, παρ. 1 του ως άνω Ν.Δ. 210/73 
«Περί Μεταλλευτικού Κώδικος» (ΦΕΚ 277/Α/5.10.73) και να κοινο¬ 
ποιηθεί όπου απαιτείται. 

ί 

Αθήνα, 31 Ιανουάριου 1991 

Με Εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 

- 4 “- 

Αριθ. 1.516 (9) 

Σύσταση ίδιου Νομικού Προσώπου με την επωνυμία «Σχολική Επι¬ 
τροπή Νηπιαγωγείου Κοινότητας Τρικορύφου» Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του Π.Δ/τος 331/83, του άρθρου 187 του Δ.Κ.Κ. 
(Π.Δ. 323/89) και του Ν. 1894/90. 

2. Την αριθ. 10/91 απόφαση του Κοινοτικού Συμβουλίου Τρικορύ- 
φου περί συστάσεως ίδιου Νομικού Προσώπου με επωνυμία «Σχολική 
Επιτροπή Νηπιαγωγείου Κοινότητας Τρικορύφου», αποφασίζουμε: 

I. Συνιστούμε στην Κοινότητα Τρικορύφου του Νομού Θεσπρωτίας 
ίδιο νομικό πρόσωπο με την επωνυμία «Σχολική Επιτροπή Νηπιαγω¬ 
γείου Κοινότητας Τρικορύφου». 

.2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. ■.·■. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός της 

σχολικής μονάδος, με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδος. 

3. Το Νομικό Πρόσωπο διοικείται από δμελές Διοικητικό Συμβού¬ 
λιο, αποτελούμενο από: 

α) Τον Πρόεδρο της Κοινότητας, ως Πρόεδρο. 

β) Δύο Κοινοτικούς Συμβούλους. 

γ) Από την εκάστοτε Διευθύντρια του Νηπιαγωγείου και 

δ) Ένα δημότη της Κοινότητας Τρικορύφου. 

4. Η θητεία του πρώτου Διοικητικού Συμβουλίου του Νομικού αυτού 
Προσώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της Κοινότητας με ποσό 70.000 δρχ. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του δεν υπάρχουν. 

6. Το Νομικό Πρόσωπο εκπροσωπείται στα δικαστήρια και σε κάθε 
Δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 29 Ιανουάριου 1991 
Ο Νομάρχης 

ΧΑΡΙΛΑΟΣ ΦΡΑΓΚΟΤΛΗΣ 



Αριθ. 990 ' (10) 

Σύσταση ίδιου Νομικού Προσώπου στην Κοινότητα Αγ. Αναργύρων του 

Νομού Λάρισας με το όνομα «Σχολική Επιτροπή Δημοσίων Σχο¬ 
λείων Αγίων Αναργύρων (Νηπιαγωγείου, Δημοτικού και Γυμνα¬ 
σίου)». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/89 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες Εκπαιδευτικές διατάξεις». 

4. Την αριθ. 27/1990 απόφαση του Κοινοτικού Συμβουλίου Αγίων 
Αναργύρων, αποφασίζουμε: 

1. Συστήνουμε στην Κοινότητα Αγ. Αναργύρων του Νομού Λάρισας 
ίδιο νομικό πρόσωπο με την επωνυμία «Σχολική Επιτροπή Δημοσίων 
Σχολείων Αγίων Αναργύρων (Νηπιαγωγείου, Δημοτικού και Γυμνα¬ 
σίου)». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβού¬ 
λιο, αποτελούμενο από: ;■·'<■ 

α) Τον εκάστοτε Πρόεδρο της Κοινότητας, ως Πρόεδρο. 

β) Έναν Κοινοτικό Σύμβουλο που ορίζεται από το Κ.Σ. 


γ) Τη Διευθύντρια του Νηπιαγωγείοου Αγίων Αναργύρων, 
δ) Το Διευθυντή του Δημοτικού Σχολείου Αγίων Αναργύρων, 
στ) Το Διευθυντή του Γυμνασίου Σχολείου Αγίων Αναργύρων, 
ε) Τον εκπρόσωπο του Συλλόγου Γονέων και Κηδεμόνων του Γυμνα¬ 
σίου και 

ζ) Τον εκπρόσωπο της μαθητικής κοινότητας του Γυμνασίου. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από τήν περιουσία του. . 

6. Η θητεία του πρώτου Διοικητικού Συμβουλίου του Νομικού αυτού 
Προσώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο.. ’ ·, 

Το Διοικητικό Συμβούλιο εκλέγει Αντιπρόεδρο* και Γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
Δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Ιανουάριου 1990 

Με εντολή Νομάρχη . 

Ο Διευθυντής 

ΔΗΜΗΤΡΙΟΣ ΚΑΛΦΑΤΑΚΗΣ 

-♦- 

Αριθ. Α. 172 ' ' '· · (Π) 

Έγκριση ίδρυσης εκτροφείου πτερωτών θηραμάτων σε μη Δημόσια 
έκταση στην θέση Ακιντζιλάρ περιφέρειας Κοινότητας Ερασμίου Ν. 
Ξάνθης. 

Ο ΝΟΜΑΡΧΗΣ ΞΑΝΘΗΣ 

1. Τις διατάξεις του άρθρου 254 Ν.Δ. 86/69, καθώς έχουν αντικα- ■ 
τασταθεί με το-άρθρο 4 του Ν. 177/75. 

2. Τις διατάξεις των άρθρων 2 ΚΕΦ. Βε Θήρας ζζζ Β.Δ. 733/69 
«περί μεταβιβάσεως αρμοδιοτήτων Υπουργείου Γεωργίας και ΒΔ 709/ 
5.11.70 «περί καθορισμού των διατηρουμένων υπέρ του Υπουργού και 
των Περιφερειακών Αρχών Διανομαρχιακού επιπέδου αρμοδιοτήτων 
του Υπουργείου Γεωργίας κατά τήν παρ. 1 του άρθρου 1 του ΝΔ 532/ ' 
70». 

3. Την αριθ.'Α1β/8181/3.9.86 (ΦΕΚ 623/Β/29.9.86) Υγειονο¬ 
μική διάταξη του Υπουργείου Υγείας, Πρόνοιας και Κοινωνικών Ασφα¬ 
λίσεων «περί όρων ίδρυσης και λειτουργίας πτηνο-κτηνοτροφικών εγκα¬ 
ταστάσεων». 

4. Τοαριθ. 1020/5653/1α/18.1.1991 έγγραφο του Αστυνομικού 
Τμήματος Ευλάλου - Ξάνθης με το οποίο χορηγήθηκε ίδρυση εκτρο¬ 
φείου θηραμάτων στο όνομα της ΤΑΤΑΡΗ ΧΡΙΣΤΙΝΑΣ του Σταύρου 
κατοίκου Ξάνθης και επί της οδού Τραπεζούντος 3. 

5. Το αριθ. 187792/4487/15.10ι1980 έγγραφο του Υπουργείου 
Γεωργίας. «περί διακινήσεως θηραμάτων που παράγονται από ιδιώτες 
εκτροφείς. 

6. Το αριθ. 4875 π.ε./22.1.1991 έγγραφο του Δασαρχείου Ξάνθης 
αναφορικά με την ίδρυση εκτροφείου θηραμάτων στη θέση Ακιντζιλάρ 
περιφέρειας Κοινότητας Ερασμίου Ξάνθης στο όνομα ΤΑΤΑΡΗ ΧΡΙ¬ 
ΣΤΙΝΑΣ του Σταύρου κατοίκου Ξάνθης και επί της οδού Τραπεζούντος 
3. 

7. Το έγγραφο ΤΥ 39/3.1.1990 του Τμήματος Υγιεινής της Νο- 
μαρχίας Ξάνθης το οποίο γνωρίζει στο Αστυνομικό Τμήμα Ευκάλου ότι 
μέχρι πενήντα (50) ωοτόκα πτηνά, δεν απαιτείται σχετική άδεια που 
προβλέπεται από την ΑιΒ/9181/1987 Υγειονομική Διάταξη του Υπ. 
Υγείας, Πρόνοιας και Κοιν. Ασφαλίσεων, αποφασίζουμε: ' 

Εγκρίνουμε την ίδρυση ιδιωτικού εκτροφείου θηραμάτων δυναμικό¬ 
τητας πενήντα (50) πτερωτών θηραμάτων ωοτόκων πτηνών από την 
ΤΑΤΑΡΗ ΧΡΙΣΤΙΝΑ του Σταύρου κατοίκου Ξάνθης σε μη Δημόσια 
έκταση των 1.394,35 (διαστάσεων 39,50 X 35,30 σε τοπογραφικό 
διάγραμμα 1:50) στην θέση Ακιντζιλάρ περιοχής Κοινότητας Ερασμίου 
Ν. Ξάνθης ή έκταση ορίζεται ως εξής: Β=με Κοιν. Δρόμο, Ν=με ιδιο¬ 
κτησία Τζίτζου, Α=με ιδιοκτησία Γκάμπρά και Δ=με επαρχιακή οδό 


554 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ξάνθης - Εράσμιου. 

Η έγκριση αυτή δίνεται προς σκοπό αναπαραγωγής αυτών των θη¬ 
ραμάτων (Φασιανών - Πέρδικες - ορτύκια) για ατομική χρήση για 
εμπορία ή για εμπλουτισμό σε μη Δημόσια έκταση. 

Η διάθεση των θηραμάτων που παράγονται στο εκτροφείο αυτό στο 
εμπόριο κ.λπ. θα γίνεται με διπλότυπο διακίνησης, το οποίο θα εκδίδε- 
ται από τον εκτροφέα και να θεωρείται από το Δασαρχείο Ξάνθης σύμ¬ 
φωνα με το σχετικό υπόδειγμα που στάλθηκε με την 187792/4487/ 
15.10.1988 Δ/γή του Υπουργείου Γεωργίας. . , 

Ο ενδιαφερόμενος να μας στείλει αντίγραφο της σχετικής αδείας λει¬ 
τουργίας της οικείας Αστυνομικής Αρχής μέσα σε ένα μήνα από την χο- 
ρήγησήτης. 

Απαγορεύεται η απελευθέρωση φασιανών στο Νομό Ξάνθης - Ροδό¬ 
πης και Καβάλας, ως επίσης και η διάθεση για τον σκοπό αυτό σε τρί¬ 
τους. Επίσης πρέπει να ληφθούν όλα τα μέτρα φύλαξης των πτηνών στο 
εκτροφείο για ν’ αποφευχθούν απελευθερώσεις από απροσεξία. 

Η με σκοπό Θήρας, παραβίαση των ορίων του εκτροφείου, καθώς και 
φόνος ή οποιαδήποτε βλάβη των θηραμάτων του εκτροφείου απαγορεύ¬ 
εται, οι δε παραβάτες τιμωρούνται με τις διατάξεις του άρθρου 287 
παρά του Ν.Δ. 86/69. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Ξάνθη, 28 Ιανουάριου 1991 
Ο Νομάρχης 

ΓΕΩΡΓΙΟΣ ΚΑΠΑΝΤΖΟΓΛΟΥ 

-♦- 

Αριθ. 879 (12) 

Ανασυγκρότηση πρωτοβάθμιας και δευτεροβάθμιας επιτροπής ελέγχου 

σταυλισμών και επιχειρήσεων επεξεργασίας ζωικών προϊόντων Ν. 

Πιερίας. 

Ο ΝΟΜΑΡΧΗΣ ΠΙΕΡΙΑΣ -. 

Έχοντας υπόψη: 

1. Τις διατάξεις: 

α. Α.Ν. 2520/40 (ΦΕΚ 237/4.9.40) «περί Υγειονομικών διατά¬ 
ξεων». 

β. Ν. 1579/85 (ΦΕΚ 217/23.12.85) «περί ελέγχου σταυλισμών 
και επιχειρήσεων επεξεργασίας ζωϊκών προϊόντων». 

2. Τις διατάξεις του άρθρου 40 του Ν. 1884/90 (ΦΕΚ 81/ 
16.6.1990 τ.Α') σύμφωνα με τις οποίες από τη δημοσίευση του Νόμου 
αυτού (16.6.1990) λήγει αυτοδικαίως η θητεία των μελών όλων των 
συλλογικών οργάνων του Δημοσίου των Ν.Π.Δ.Δ. και των λοιπών φο¬ 
ρέων του δημόσιου τομέα πλην των οργανισμών Τοπικής Αυτ/σης. 

3. Την 3419/4.4.86 απόφασή μας με την οποία συγκροτήθηκε η 
επιτροπή όπως τροποποιήθηκε με την 3093/30.3.88 απόφασή μας, 
αποφασίζουμε: 

Συγκροτούμε πρωτοβάθμια και δευτεροβάθμια επιτροπή για τον 
έλεγχο σταυλισμών και επιχειρήσεων επεξεργασίας ζωϊκών προϊόντων 
Ν. Πιερίας οι οποίες θα αποτελούνται αντίστοιχα από τους εξής: 

1. ΠΡΩΤΟΒΑΘΜΙΑ ΕΠΙΤΡΟΠΗ 

α. Στέφανο Γιαμούζη, επόπτη Δημόσιας Υγείας Τμήματος Υγιεινής 
Πιερίας, αναπληρούμενο από την Αλέκα Παππά, επόπτρια Δημόσιας 
Υγείας της ίδιας Υπηρεσίας. 

β. Μιχαήλ Μυρωνάκη, κτηνίατρο της Δ/νσης Κτηνιατρικής Πιερίας, 
αναπληρούμενο από την Ανδρομάχη Τραντοπούλου, κτηνίατρο της 
ίδιας Υπηρεσίας. 

γ. Αθανάσιο Ιγνατιάδη, γεωπόνο της Δ/νσης Γεωργίας Πιερίας, 
αναπληρούμενο από τον Ευστάθιο Καναβό γεωπόνο της ίδιας Υπηρε¬ 
σίας. 

δ. Αθανάσιο Γεωργακόπουλο μηχ. υπομηχανικό του Τμήματος Πο¬ 
λεοδομίας Πιερίας, αναπληρούμενο από την Κλειώ Καμπά, εργοδηγό 
της ίδιας Υπηρεσίας. 

ε. Έναν αξιωματικό ή υπαξιωματικό της οικείας Αστυνομικής Αρ- 
χής. 

σι. Έναν εκπρόσωπο της Δημοτικής ή Κοινοτικής Αρχής, της περιο¬ 
χής που θα ιδρυθεί και θα λειτουργήσει η επιχείρηση. 

ζ. Έναν εκπρόσωπο των αντίστοιχων οργανώσεων των επιχειρή¬ 
σεων (συνεταιρισμού ή συλλόγου). 

Πρόεδρος της ανωτέρω πρωτοβάθμιας επιτροπής ορίζεται ο σε 


βαθμό ανώτερος υπάλληλος ΑΤ κατηγορίας και γραμματέας ο Στέφα¬ 
νος Γιαμούζης, αναπληρούμενος από την Αλέκα Παππά. 

Έργο της ανωτέρω επιτροπής θα είναι ο έλεγχος και η γνωμοδότηση 
σε θέματα σταυλισμών, ίδρυσης και λειτουργίας κτηνοτροφικών ή πτη- 
νοτροφικών επιχειρήσεων ή επιχειρήσεων επεξεργασίας ζωϊκών προϊό¬ 
ντων, σύμφωνα με τις διατάξεις του Α.Ν. 2520/40 και τις υγειονομι¬ 
κές Δ/ξεις που ισχύουν κάθε φορά. 

2. ΔΕΥΤΕΡΟΒΑΘΜΙΑ ΕΠΙΤΡΟΠΗ 

α. Προϊστάμενο του Τμήματος Υγιεινής ως πρόεδρο, αναπληρούμενο 
από τον νόμιμο αναπληρωτή του. 

β. Προϊστάμενο της Δ/νσης Κτηνιατρικής, αναπληρούμενο από τον 
νόμιμο αναπληρωτή του. 

γ. Προϊστάμενο της Δ/νσης Γεωργίας, αναπληρούμενο από τον νό¬ 
μιμο αναπληρωτή του. 

δ. Προϊστάμενο του Τμήματος Πολεοδομίας, αναπληρούμενο από 
τον νόμιμο αναπληρωτή του. 

ε. Από τον εκάστοτε Αστυν. Διευθυντή ή Υποδιευθυντή της Αστυν. 
Διεύθυνσης Πιερίας, αναπληρούμενο από τον νόμιμο αναπληρωτή του. 

στ. Από τον Δήμαρχο ή Πρόεδρο της Κοινότητας της περιοχής στην 
οποία θα ιδρυθεί ή έχει ιδρυθεί και θα λειτουργήσει ή λειτουργεί η επι¬ 
χείρηση αναπληρούμενο από τον νόμιμο αναπληρωτή του. 

ζ. Από τον εκάστοτε Πρόεδρο των οργανώσεων των αντίστοιχων επι¬ 
χειρήσεων (συνεταιρισμού ή συλλόγου) του Νομού αναπληρούμενο από 
τον νόμιμο αναπληρωτή του. 

Γραμματέας της ανωτέρω δευτεροβάθμιας επιτροπής ορίζεται η επό- 
πτρια Δημόσιας Υγείας Αλέκα Παππά αναπληρούμενη από τον Στέφανο 
Γιαμούζη ομοίως επόπτη Δημόσιας Υγείας. . 

Έργο της δευτεροβάθμιας επιτροπής είναι η γνωμοδότηση σε θέ¬ 
ματα προσφυγών των ενδιαφερομένων κατά των αποφάσεων των πρω¬ 
τοβαθμίων επιτροπών. Επίσης γνωμοδοτεί για την απαγόρευση άσκη¬ 
σης επαγγέλματος ή επιτηδεύματος στις περιπτώσεις που κινδυνεύει η 
Δημόσια Υγεία, σύμφωνα με τις διατάξεις του Α.Ν. 2530/40 και τις 
υγειονομικές Δ/ξεις που ισχύουν κάθε φορά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 22 Ιανουάριου 1991 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 
-♦- 

Αριθ. πρωτ. 1328 (13) 

Μερική ανάκληση της 31256/10.7.57 απόφασης Νομ. Σερρών «περί 
μεταβίβασης κυριότητας». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών αρχών διανομαρχιακού επιπέδου 
αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις Περιφερειακαίς Υπη- 
ρεαίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4. Την αριθ. ΕΣ/1533/23.2.90 απόφασή μας, με την οποία παρέ¬ 
χεται εξουσία υπογραφής «Με εντολή Νομάρχη» στον Προϊστάμενο της 
Δ/νσης Γεωργίας Σερρών, σε ορισμένες από τις αρμοδιότητες μας. 

5. Την αριθ. 31256/10.7.57 απόφασή μας, όπως αυτή τροποποιή¬ 
θηκε με τις υπ’ αριθ. 2118/87 και 17014/87 όμοιες, με την οποία με¬ 
ταξύ των άλλων μεταβιβάσθηκε κατά κυριότητα στο Δήμο Σερρών και 
το υπ’ αριθ. 4322γ κοινόχρηστο τεμάχιο έκτασης 195.738 τ.μ. της 
Οριστικής Διανομής έτους 1936 του ομώνυμου αγρ/τος. 

6. Την αριθ. 11136/89 απόφασή μας, όπως αυτή διορθώθηκε με 
την υπ’ αριθ. 16708 π.έ./23.1.91 όμοια, με την οποία διορθώθηκαν 
τα κτηματολογικά στοιχεία της Οριστικής Διανομής έτους 1936 του 
αγρ/τος Σερρών, ως προς το ανωτέρω τεμάχιο και διαχωρίσθηκε από 
αυτό έκταση 9.868 τ.μ. υπέρ των α) Ζιγιργιά Αλεξάνδρου του Γρηγο- 
ρίου, β) Τροχίδή Κών/νου του Χαραλάμπους, γ) Αρβανίτη ή Χατζη- 
χρήστου Γεωργίου του Ευαγγέλου και δ) Καρυοφυλλίδη Γεωργίου κατ’ 

ισομοιρίαν και εξ αδιαιρέτου, διότι όπως προκύπτει από το υπ’ αριθ. 
9038/1933 συμβόλαιο, η έκταση αυτή ανήκε στην Εθνική Τράπεζα 
Ελλάδας, ως διαχειρίστρια τότε των εξ ανταλλαγής μουσουλμανικών 
κτημάτων Σερρών και εσφαλμένα χαρακτηρίστηκε ως κοινόχρηστη. 

Ύστερα από την διόρθωση αυτή επιβάλλεται η μερική ανάκληση της 
υπ’ αριθ. 31256/57 απόφασής μας, όπως αυτή τροποποιήθηκε με τις 
υπ’ αριθ. 2118/87 και 17014/87 όμοιες, ως προς το τεμάχιο αυτό, 
αφού πρόκειται περί έκτασης που δεν είναι της μορφής του άρθρου 164 
του Αγροτικού Κώδικα, αλλά διαχειριζόμενης από την Εθνική Τράπεζα 
της Ελλάδας, ως διαχειρίστριας των εξ ανταλλαγής μουσουλμανικών 
κτημάτων Σερρών. 

7. Την αριθ. 16708 π.έ./23.1.1991 απόφασή μας, με την οποία 
σημειώθηκε η ως άνω μεταβολή, αποφασίζουμε: 

Ανακαλούμε μερικά την υπ’ αριθ. 31256/57 απόφασή μας, όπως 
αυτή τροποποιήθηκε με τις αριθ. 2118/87 και 17014/87 όμοιες, και 
εξαιρούμε της μεταβίβασης της κυριότητας στο Δήμο Σερρών, έκταση 
9.868 τ.μ. από το υπ’ αριθ. 4322 Τ κοινόχρηστο τεμάχιο συνολικής 
έκτασης 195.738 τ.μ. (χερσολείβαδο) για τους λόγους που αναφέρο- 
νται στο σκεπτικό της παρούσας (α.α.6). 

Στον Δήμο Σερρών ως μεταβιβασθέν παραμένει το υπ’ αριθ. 4322 1 
τεμάχιο έκτασης 185.870 τ.μ. (απόφαση σημείωσης μεταβολής με 
αριθμό 16708 π.έ. (23.1.1991). 

Η παρούσα να δημοσιευθεί στην Εφημερίδα·της Κυβερνήσεως. 

Σέρρες, 24 Ιανουάριου 1991 

Με εντολή Νομάρχη 
Η Διευθύντρια 

1. ΓΑΒΡΙΗΛΙΔΟΤ 

—-♦- 

Αριθ. 15178 (14) 

Σύσταση θέσης κλάδου ΔΕ 14 Ελεγκτών Εσόδων - Εξόδων Ο.Τ.Α. στη 
ΔΟΤ Αρναίας Ν. Χαλκιδικής." 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 221 του Νόμου 1188/81 «Περί κυρώ- 
σεως του κώδικος περί καταστάσεως προσωπικού οργανισμών τοπικής 
αυτοδιοικήσεως». 

2. Το γεγονός ότι ο Ελεγκτής εσόδων εξόδων ΟΤΑ της ΔΟΤ Αρναίας 
Γεώργιος Πανιώρας παραιτήθηκε της υπηρεσίας την 1.11.90. 

3. Το ότι η παραπάνω θέση προβλέπεται από τον Οργανισμό Εσωτε¬ 
ρικής Υπηρεσίας του Δήμου Ιερισσού και μετά την αποχώρηση του ανω¬ 
τέρω υπαλλήλου καταργείται βάσει της παρ. 4 του άρθρου 221 του Νό¬ 
μου 1188/81, δηλαδή επειδή είχε συσταθεί και προβλεπόταν από τον 
Ο.Ε.ΐ. του Δήμου Ιερισσού και συνεπώς είναι θέση που προβλέπεται 
κατά τρόπο διάφορο από εκείνο που ορίζει η παρ. 2 του ίδιου άρθρου. 

4. Τις ανάγκες των Ο.Τ.Α. που εξυπηρετούνται από τη ΔΟΤ Αρναίας 
ως και το 7264/90 έγγραφο του Δ/ντή της ανωτέρω ΔΟΤ, αποφασί¬ 
ζουμε: 

α. Διαπιστώνουμε την κατάργηση της θέσης ελεγκτή εσόδων - εξό¬ 
δων ΟΤΑ της ΔΟΤ Αρναίας που προβλέπεται στον Οργανισμό Εσωτερι¬ 
κής Υπηρεσίας του Δήμου Ιερισσού και 

β. Συνιστούμε δεύτερη θέση ελεγκτή εσόδων - εξόδων ΟΤΑ στη ΔΟΤ 
Αρναίας κλάδου ΔΕ 14 με βαθμούς Γ, Β, Α και στην πολυπληθέστερη 
Κοινότητα Μ. Παναγίας για την εν λόγω ΔΟΤ. 

Η Κοινότητα Μ. Παναγίας παρακαλείται κατά την πρώτη συνε¬ 
δρίαση του Κοινοτικού Συμβουλίου που θα ακολουθήσει να προβεί στη 
λήψη απόφασης για την τακτοποίηση του Ο.Ε.Τ. και τη σύσταση μιας 


θέσης ΔΕ 14 ελεγκτών εσόδων - εξόδων ΟΤΑ με βαθμούς Γ, Β, Α που 
στη συνέχεια θα πληρωθεί σύμφωνα με τις ισχύουσες διατάξεις. 

Η απόφασή αυτή να δημοσιευθεί στην Εφημερίδα της Κυβερνήσεως. 

Πολύγυρος, 18 Ιανουάριου 1991 
Με εντολή Νομάρχου 
Ο Διευθυντής 
ΔΙΑΜΑΝΤΗΣ ΠΡΙΤΣΑΣ 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο ΦΕΚ 761 τ.Β'/30.11.1990 που δημοσιεύθηκε η αριθ. 

. 4222.1/2/90/30.11.90 κοινή υπουργική απόφαση των Υπουργών 
Προεδρίας της Κυβέρνησης και Εμπορικής Ναυτιλίας και αφορά την 
«Εξαίρεση κατηγοριών διοικητικών πράξεων και εγγράφων που εκδίδο- 
νται από Δ/νσεις, Υπηρεσίες και ΝΠΔΔ αρμοδιότητας ΤΕΝ από τον πε¬ 
ριορισμό των τριών Υπογραφών» (παρ. 1 άρθρο 81 Ν. 1892/90), γίνο¬ 
νται οι εξής διορθώσεις: 

α) Στη σελίδα 8902 α/α 1 στήλη α αντί του εσφαλμένου «Σχέδιο 
Π.Δ/τών» τίθεται το ορθό «Σχέδια Π.Δ/τών και Υπουργικών Αποφά¬ 


σεων». 

β) Στον α/α 3 στήλη α, στη δεύτερη γραμμή μετά τη λέξη «στρατιω¬ 
τικού» προστίθεται και η λέξη «και πολιτικού». 

Στη β στήλη μετά τη λέξη «Υπουργός» προστίθεται και η λέξη «Γενι¬ 
κός Γραμματέας». 

γ) Στη σελίδα 8903 α/α 26 στήλη α, αντί του εσφαλμένου «Για επί¬ 
τευξη» γράφεται το ορθό «για επίταξη». 

δ) Στη σελίδα 8906 α/α 97 στήλη γ, αντί του εσφαλμένου «3674/ 
4/1957» γράφεται το ορθό «3674/1957» και αντί του εσφαλμένου 
«(ΦΕΚ 167Β'/90)» να γραφεί το ορθό «(ΦΕΚ 617Β'/90)». 

ε) Στη σελίδα 8907 α/α 114 στήλη γ, αντί του εσφαλμένου «της 
παρ. αρθρ. 29» γράφεται το ορθό «της παρ. 3 άρθρ. 29». 

στ) Στην ίδια σελίδα α/α 119 στήλη γ, αντί του εσφαλμένου «μετρο- 
ληπτικής» γράφεται το ορθό «μεροληπτικής». 

ζ) Στη σελίδα 8909 α/α 125 παρ. γ, εδαφ. 111 αντί του εσφαλμένου 
«ο Γενικός» γράφεται το ορθό «ο Γενικός Γραμματέας». . 

η) Στη σελίδα 8909 α/α 12 7 απέναντι από την πρώτη σειρά διαγρά¬ 
φονται οι λέξεις «Υπουργός» και «Λόγω της μεγάλης δαπάνης». 

θ) Στην ίδια σελίδα α/α 128 απέναντι από την πρώτη σειρά διαγρά¬ 
φονται οι λέξεις.«Υπουργός» και «Λόγω της μεγάλης δαπάνης». 

(Από το Υπουργείο Εμπορικής Ναυτιλίας) 


- ♦- 

(16) 

Στο ΦΕΚ 811 τ.Β'/28.12.90 που δημοσιεύθηκε η αριθ. 4221.9/ 
22/90/21.12.90 κοινή υπουργική απόφαση και αφορά τον «Επανακα¬ 
θορισμό της σύνθεσης των Λιμενικών Επιτροπών των Λιμενικών Τα¬ 
μείων», γίνονται οι εξής διορθώσεις: 

α) Στη σελίδα 9347, στήλη β, ο αριθμός πρωτοκόλλου αντί του 
εσφαλμένου «4121.9/22/90» τίθεται ο ορθός «4221.9/22/90». 

• β) Στο εδάφιο δ) της παραγράφου 1 αντικαθίσταται το εσφαλμένο: 
«Από έναν εκπρόσωπο της Τοπικής Επιτροπής Δήμων και Κοινοτήτων 
(ΤΕΔΚ)» με το ορθό: «Από έναν εκπρόσωπο της Τοπικής Ένωσης Δή¬ 
μων και Κοινοτήτων (ΤΕΔΚ) ή του οικείου Δήμου αντίστοιχα». 

γ) Στη σελίδα 9348, στήλη ά, τρίτη (3) σειρά από την αρχή, προστί¬ 
θεται το εδάφιο «η)» στην αρχή της πρότασης «Από δύο μέλη που ορίζο¬ 
νται». 


δ) Στην ίδια σελίδα στήλη (α) ένατη γραμμή από την αρχή προστίθε¬ 
νται οι λέξεις «ή του οικείου δήμου αντίστοιχα». 

ε) Στην ίδια σελίδα στήλη α, δωδέκατη (12) σειρά από την αρχή, αντί 
του εσφαλμένου «Διοικητικό Συμβούλιο» τίθεται το ορθό «Διοικητικό του 
Συμβούλιο». 

Στην ίδια σελίδα και στήλη εικοστή τρίτη (23) σειρά από την αρχή, 
αντί του εσφαλμένου «σύμφωνά με τις κείμενες διατάξεις» τίθεται το 
ορθό «σύμφωνα με τις κείμενες διατάξεις». 

(Από το Υπουργείο Εμπορικής Ναυτιλίας) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ βΠ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. ..Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' „ ,. 

Δρχ. 

10.000 

β) 

» 

» 

» 

Β’ 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. &Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















